יחסי הודו – הממלכה המאוחדת

יחסי הודו–הממלכה המאוחדת הם יחסי החוץ שבין הרפובליקה של הודו לבין הממלכה המאוחדת של בריטניה הגדולה וצפון אירלנד. הודו מיוצגת בממלכה המאוחדת על ידי נציבות גבוהה בלונדון ועל ידי קונסוליות כלליות בברמינגהאם ובאדינבורו. מאידך, הממלכה המאוחדת מחזיקה נציבת גבוהה בניו דלהי ומשנה לנציבות הגבוהה בערים מומבאי, צ'נאי, בנגלור, היידראבאד וקולקטה. שתי המדינות הן חברות מלאות בחבר העמים הבריטי. בריטניה שלטה בהודו במשך תשעה עשורים עד אשר הודו זכתה בעצמאותה ב-1947. בבריטניה קיימת אוכלוסייה הודית אתנית המוערכת בכ-1.4 מיליון תושבים. בשנת 2010, ראש ממשלת בריטניה לשעבר, דייוויד קמרון, תיאר את יחסי הודו-בריטניה כ"היחסים המיוחדים חדשים". ערך מורחב – חברת הודו המזרחית הבריטית מגעי המסחר בין בית טיודור והאימפריה המונגולית בהודו התקיימו בשנת 1600, כאשר אליזבת הראשונה העניקה לחברת הודו המזרחית הבריטית צ'רטר מלכותי במטרה לתת זכויות מסחר מועדפות בהודו. לאחר נפילת האימפריה המונגולית בהודו בשנת 1707, הודו נהייתה לאחת ממדינות הייצור הגדולות בעולם בתחילת המאה ה-18 (אשר היוותה 22.6% מהתמ"ג העולמי). לאחר עזיבת הבריטים, תמ"ג המדינה ירד באופן ניכר ועמד על 4% מהתמ"ג העולמי. במהלך המאה ה-18, חברת הודו המזרחית הבריטית השיגה השפעה גדולה בהודו. קרב פלסי ב-1757 הביא לכיבושה של בנגל, בעוד שבשנת 1857, בעקבות מספר חוזים ומלחמות עם הממלכות ההודיות, רוב תת-היבשת ההודית הייתה בשליטת החברה. בעקבות המרד ההודי ב-1857, בו התמרדו חיילים הודים כנגד הקצינים הבריטים, נמכרה החברה שנה לאחר מכן. נכסיה של חברת הודו המזרחית הבריטית היו כה עצומים, עד שהממשלה הבריטית החליטה לפלוש לשטחי המדינה. הודו שימשה בסיס עיקרי להתפשטותה של האימפריה הבריטית ברחבי אסיה והיא נחשבת למושבה החשובה ביותר של האימפריה הבריטית. ב-1858, ממשלת בריטניה השתלטה על השטחים ועל הסדרי האמנה של חברת הודו המזרחית הבריטית לשעבר. בשנת 1876, האזור, שכלל את הודו המודרנית, פקיסטן ובנגלדש, הפך ל"אימפריה ההודית" או בכינויו "הראג' הבריטי", בשליטת המלכה ויקטוריה שהייתה קיסרית הודו הראשונה עד 1947. צבא הודו הבריטית סייע לבריטניה במלחמות רבות, בעיקר בשתי מלחמות העולם. תנועת העצמאות ההודית צברה תאוצה בעקבות המרד ההודי בשנת 1857, האופוזיציה לשלטון הבריטי גדלה, הן באמצעות הפיכות אלימות והן באמצעות הפיכות לא אלימות שהובילו בסופו של דבר לעצמאותה של הודו בשנת 1947. החלוקה המדינית של הודו יצרה שתי ישויות חדשות מתוך הראג' הבריטי לשעבר - הודו ופקיסטן. הודו זכתה בעצמאותה בשנת 1947, יחד עם חלוקת הודו, שיצרה שתי ישויות חדשות: הודו ופקיסטן. באותה השנה, הודו הצטרפה לחבר העמים הבריטי. המלך ג'ורג' השישי, אשר כיהן כקיסר הודו עד 15 באוגוסט 1947, נטש את תוארו ב-22 ביוני 1948 (תוארו נזנח), ג'ורג' השישי שימש כראש המדינה הטקסי של הודו וכמלך הודו (בדומה לכך, שימש גם כמלך פקיסטן). בשנת 1950, הודו נהייתה רפובליקה וקשרה עם הכתר הבריטי נותק. לאחר שנהייתה רפובליקה, הודו החליטה להישאר בחבר העמים הבריטי, ומאז, בריטניה והודו מקיימים יחסים דיפלומטיים מלאים. הודו מהווה חברה מרכזית בארגון המדינות הבלתי-מזדהות. הודו נמנעה מלקחת צד במהלך המלחמה הקרה, זאת בניגוד לעמדתה של בריטניה כחברה מייסדת בנאט"ו ובעלת ברית מרכזית של ארצות הברית. היחסים המדיניים והדיפלומטיים בין שתי המדינות היו בדרך כלל לבביים אך חסרי עומק. ראש ממשלת הודו לשעבר, העריך את יחסי בריטניה-הודו, ואמר כי בריטניה הייתה המדינה השלישית בכוחה שלא ראויה לטיפוח. הודו היא המשקיעה הזרה השלישית בגדולה בבריטניה. בעוד שבריטניה היא שותפת הסחר ה-18 בגדולה בעולם של הודו והמשקיעה הזרה השלישית בגדולה בהודו (אחרי ארצות הברית ויפן). מספר רב של אמנות, מזכרי הבנה והסכמי סחר דו-צדדיים נועדו לחזק את הקשרים הכלכליים בין המדינות. בשנת 2005, נחנכה ועדת הכלכלה והמסחר המשותפת (JETCO) בניו דלהי, שמטרתה היא הגדלת ההשקעות הדו צדדיות של בריטניה והודו. צמיחתם של חברות רב לאומיות הודיות תרמו רבות לעסקיה של בריטניה וכלכלתה. נכון לשנת 2014, שווי החברות ההודיות שבסיסן בבריטניה היה 19 מיליאד פאונד. כמו כן, חברות אלה מעסיקות מעל 100,000 תושבים בבריטניה. קבוצת טאטא מעסיקה 60,000 תושבים בבריטניה. ממשלת בריטניה בחרה בהודו כאחת משותפיה המסחריים המשפיעים ביותר, משום שהיא מהווה את אחד מהמשקים המהירים ביותר בעולם. בשנת 2013, הקים קמרון משלחה מסחרית שכללה מעל 100 נציגים, תאגידים רב לאומיים, תאגידים בינוניים וקטנים ואוניברסיטאות להודו. בהשוואה למשלחת הסחר של 2010, בריטניה והודו ניהלו משא ומתן על מנת להכפיל את היקף הסחר עד 2015. בעקבות המשלחה המסחרית, סך יצוא הסחורות והשירותים הבריטים להודו עלו ב-14% בחודשי ינואר-ספטמבר 2013. ב-6 עד 8 באוקטובר באותה השנה, ראש ממשלת בריטניה, תרזה מיי, ביקרה בהודו לצורך ביקור בילטראלי. הודו ובריטניה מקיימות מגעים פוליטיים בעיקר באמצעות הארגונים הרב צדדיים, לרבות חבר העמים הבריטי, ארגון הסחר העולמי והבנק לפיתוח אסיה. שלושה נשיאים הודים ביקרו בבריטניה: סרוופלי רדהקרישנן ביוני 1963, רמזוואמי ונקטרמן באוקטובר 1990 ופרטיבה פטיל בשנת 2009. המלכה אליזבת השנייה ביקרה בהודו בנובמבר 1963, אפריל 1990 ובאוקטובר 1997. כמו כן, ראש ממשלת הודו, מאנמוהאן סינג ביקר בבריטניה בשנת 2006. דייוויד קמרון היה מעורב באופן פעיל בשיפור היחסים שבין הודו לבריטניה ובהגברת שיתופי הפעולה בתחום העסקים, הביטחון, האנרגיה, שינויי האקלים, החינוך, המחקר, הפוליטיים ועוד. קמרון ביקר בהודו ב-18 עד 20 בפברואר 2013 וב-14 בנובמבר 2013. בעקבות ביקורו, שר החוץ הבריטי לשעבר, ויליאם הייג ושר האוצר של בריטניה לשעבר, ג'ורג' אוסבורן ביקרו בהודו במסגרת ביקור בילטראלי ביולי 2014. במהלך ביקורם, הכריז אוסבורן כי יוקם פסל של גנדי בכיכר הפרלמנט של לונדון על מנת לציין את יום השנה ה-100 לחזרתו של גנדי להודו מדרום אפריקה. ב-14 במרץ 2015, אמר קמרון כי "מערכת היחסים שלנו עם הודו נשארו קרובים לאורך ההיסטוריה וממשיכים להתחזק באמצעות כבוד הדדי, שיתופי פעולה ומסחר", הוא הוסיף וציין כי הפסל "יחזק את הקשר הידידותי בין הדמוקרטיה העתיקה בעולם לבין הגדולה ביותר". מדיה וקבצים בנושא יחסי הודו – הממלכה המאוחדת בוויקישיתוף אתר הנציבות הגבוהה ההודית בלונדון (באנגלית) אתר הנציבות הגבוהה הבריטית בניו דלהי (באנגלית) יחסי הודו-הממלכה המאוחדת, משרד החוץ של הודו British High Commission New Delhi - GOV.UK, ukinindia.fco.gov.uk (באנגלית) India on 'special relationship' with UK (באנגלית בריטית), 2010-07-27, נבדק ב-2018-08-20 Dean Nelson, ‏Ministers to build a new 'special relationship' with India, The Telegraph, 7 July 2010 Suroor, Hasan (2015-07-03). "Trade is booming; will diplomacy follow?". The Hindu (בIndian English). ISSN 0971-751X. נבדק ב-2018-08-20. "UK to end financial aid to India". BBC News (באנגלית בריטית). 2012-11-09. נבדק ב-2018-08-20. "What makes the Tata empire tick?". The Independent (באנגלית בריטית). נבדק ב-2018-08-20. "India, UK to explore free trade deal during Theresa May's trip - Times of India". The Times of India. נבדק ב-2018-08-20. The Monarchy Today > Ceremony and symbol > Ceremonies > Inward State visits, ‏2008-11-06 UK help and services in India - GOV.UK, www.gov.uk (באנגלית) "Osborne and Hague start India visit". BBC News (באנגלית בריטית). 2014-07-07. נבדק ב-2018-08-20. "Gandhi statue to be unveiled in Parliament Square on 14 March". GOV.UK (באנגלית). נבדק ב-2018-08-20.